*Općina Kloštar Podravski*

**IZVJEŠĆE**

o provedbi Plana gospodarenja otpadom Republike Hrvatske

za područje *Općine Kloštar Podravski* za 2023.god.



*Ožujak, 2024.god.*

**SADRŽAJ:**

[1. UVOD 3](#_Toc161916307)

[1.1. OSNOVNE ZNAČAJKE OPĆINE KLOŠTAR PODRAVSKI 3](#_Toc161916308)

[1.2. POVRŠINA I BROJ NASELJA TE BROJ STANOVNIKA OPĆINE KLOŠTAR PODRAVSKI 3](#_Toc161916309)

[1.3. KOMUNALNA DJELATNOST NA PODRUČJU OPĆINE KLOŠTAR PODRAVSKI 4](#_Toc161916310)

[2. OBAVEZE JEDINICE LOKALNE SAMOUPRAVE 4](#_Toc161916311)

[3. DOKUMENTI PROSTORNOG UREĐENJA 4](#_Toc161916312)

[4. PLAN GOSPODARENJA OTPADOM OPĆINE KLOŠTAR PODRAVSKI 5](#_Toc161916313)

[4.1. CILJEVI I MJERE IZ PLANA GOSPODARENJA OTPADOM 5](#_Toc161916314)

[5. ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE KLOŠTAR PODRAVSKI, UKLJUČUJUĆI OSTVARIVANJE CILJEVA 6](#_Toc161916315)

[6. PODACI O VRSTAMA I KOLIČINAMA SKUPLJENOG KOMUNALNOG, BIORAZGRADIVOG I DRUGOG ODVOJENO SKUPLJENOG OTPADA TE PODACI O ODLAGANJU NA PODRUČJU OPĆINE KLOŠTAR PODRAVSKI 7](#_Toc161916316)

[7. PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM 8](#_Toc161916317)

[7.1. SKLADIŠTE NEOPASNOG OTPADA MOLVE 8](#_Toc161916318)

[7.2. RECIKLAŽNO DVORIŠTE 8](#_Toc161916319)

[8. PODACI O LOKACIJAMA ONEČIŠĆENIM OTPADOM I NJIHOVOM UKLANJANJU (divlja odlagališta) Pogreška! Knjižna oznaka nije definirana.](#_Toc161916320)

[9. MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO – INFORMATIVNE AKTIVNOSTI I AKCIJE PRIKUPLJANJA OTPADA 9](#_Toc161916321)

[9.1. PROVEDENE IZOBRAZNO – INFORMATIVNE AKTIVNOSTI 9](#_Toc161916322)

[10. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA 9](#_Toc161916323)

[11. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA 9](#_Toc161916324)

[12. PREGLED PROVEDBE AKTIVNOSTI ZA OSTVARIVANJE MJERA PLANA GOSPODARENJA OTPADOM 10](#_Toc161916325)

[13. ZAKLJUČAK 11](#_Toc161916326)

**POPIS TABLICA:**

[Tablica 1: Prikaz gustoće naseljenosti po naseljima Općine – Popis stanovništva 2021. godine 3](#_Toc161916286)

[Tablica 2: Pregled lokacija zelenih otoka na području Općine Kloštar Podravski 6](#_Toc161916287)

[Tablica 3: Količine ukupno sakupljenog otpada na području Općine Kloštar Podravski (t) 7](#_Toc161916288)

[Tablica 4: Količine sakupljenog otpada u reciklažnom dvorištu Kloštar Podravski u 2023. godini koji su predali korisnici s područja Općine 8](#_Toc161916289)

[Tablica 5: Pregled provedbe aktivnosti za ostvarenje mjera Plana gospodarenja otpadom u 2023. godini na području Općine Kloštar Podravski 10](#_Toc161916290)

# 

# 1. UVOD

Gospodarenje otpadom u Republici Hrvatskoj propisuje Zakon o gospodarenju otpadom („Narodne Novine“ broj 84/21 u daljnjem tekstu: Zakon). Zakonom se utvrđuju mjere za sprječavanje ili smanjenje štetnog djelovanja otpada na ljudsko zdravlje i okoliš na način smanjenja količina otpada u nastanku i/ili proizvodnji te se uređuje gospodarenje otpadom bez uporabe rizičnih postupaka po ljudsko zdravlje i okoliš, uz korištenje vrijednih svojstava otpada. Odredbe Zakona utvrđuju sustav gospodarenja otpadom uključujući red prvenstva gospodarenja otpadom, načela, ciljeve i način gospodarenja otpadom, strateške i programske dokumente u gospodarenju otpadom, nadležnosti i obveze u gospodarenju otpadom, lokacije i građevine za gospodarenje otpadom, djelatnosti gospodarenja otpadom, prekogranični promet otpada, informacijski sustav gospodarenja otpadom te upravni i inspekcijski nadzor nad gospodarenjem otpadom.

Jedinice lokalne samouprave (JLS) su, uz jedinice područne (regionalne) samouprave (JRS), dužne na svom području osigurati uvjete i provedbu propisanih mjera gospodarenja otpadom.

## 1.1. OSNOVNE ZNAČAJKE OPĆINE KLOŠTAR PODRAVSKI

Općina se nalazi u sastavu Koprivničko - križevačke županije i čini je četiri naselja: Općinsko središte Kloštar Podravski te naselja Kozarevac, Budančevica i Prugovac. Općina je smještena u jugoistočnom dijelu Koprivničko - križevačke županije i graniči s tri jedinice lokalne samouprave Koprivničko-križevačke županije: Gradom Đurđevcom te općinama Kalinovac i Podravske Sesvete, dok je dio općinske granice ujedno i županijska granica s Virovitičko - podravskom (Općina Pitomača) i Bjelovarsko-bilogorskom (Općina Velika Pisanica) županijom.

## 1.2. POVRŠINA I BROJ NASELJA TE BROJ STANOVNIKA OPĆINE KLOŠTAR PODRAVSKI

Prema popisu stanovništva iz 2021. godine, Općina je imala 2.749 stanovnika, raspoređena u 4 naselja, što predstavlja 2,72% od ukupnog broja stanovnika Koprivničko - križevačke županije (101.221 st.).

Površina Općine iznosi 51,47 km2 (2,95% od ukupne površine Koprivničko - križevačke županije koja iznosi 1.748 km2).

Tablica 1: Prikaz gustoće naseljenosti po naseljima Općine – Popis stanovništva 2021. godine

|  |  |  |  |
| --- | --- | --- | --- |
| **Naselje** | **Broj stanovnika** | **Površina naselje (km2)** | **Gustoća naseljenosti (st./km2)** |
| Budančevica | 396 | 3,78 | 104,76 |
| Kloštar Podravski | 1.281 | 17,6 | 72,78 |
| Kozarevac | 486 | 17,4 | 27,93 |
| Prugovac | 586 | 12,21 | 48,00 |
| **Ukupno:** | **2.749** | **51,47** | **53,41** |

Izvor: Državni zavod za statistiku, Popis stanovništva 2021. godine

## 1.3. KOMUNALNA DJELATNOST NA PODRUČJU OPĆINE KLOŠTAR PODRAVSKI

Na području Općine Kloštar Podravski, javnu uslugu prikupljanja miješanog komunalnog otpada i biorazgradivog komunalnog otpada obavlja tvrtka Drava Kom d.o.o., Trg bana Jelačića 7, 48 000 Koprivnica.

# 2. OBAVEZE JEDINICE LOKALNE SAMOUPRAVE

Jedinica lokalne samouprave dužna je na svom području osigurati:

* javnu uslugu prikupljanja miješanog komunalnog otpada, i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
* sprječavanje odbacivanja otpada na način suprotan ovom Zakonu te uklanjanje tako odbačenog otpada,
* provedbu Plana,
* donošenje i provedbu Plana gospodarenja otpadom jedinice lokalne samouprave,
* provođenje izobrazno-informativnih aktivnosti na svom području,
* mogućnost provedbe akcija prikupljanja otpada.

Više jedinica lokalne samouprave mogu sporazumno osigurati zajedničko ispunjenje jedne ili više obveza te su dužne sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada te osigurati provedbu obveze na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

Izvršno tijelo jedinice lokalne samouprave dužno je dostaviti godišnje izvješće o provedbi Plana za prethodnu kalendarsku godinu jedinici područne (regionalne) samouprave i objaviti ga u svom službenom glasilu do 31. ožujka tekuće godine.

# 3. DOKUMENTI PROSTORNOG UREĐENJA

Prostornim planom uređenja Općine Kloštar Podravski („Službeni glasnik Koprivničko – križevačke županije“ broj 1/17), a sukladno zakonskim odredbama, na području Općine omogućuje se gradnja građevina za gospodarenje otpadom od lokalnog značaja: reciklažnih dvorišta, reciklažnih dvorišta za građevni otpad, sortirnica, skladišta neopasnog i opasnog otpada, pogona za obradu otpada, pogona za oporabu otpada i slično. Gradnja građevina za gospodarenje otpadom od lokalnog značaja dozvoljena je na izdvojenim građevinskim područjima izvan naselja gospodarske namjene, proizvodne i poslovne (I) i (K).

Za komunalni otpad biljnog porijekla moguće je odrediti zajedničko kompostište unutar poljoprivredno - gospodarskih zona ili na građevnim česticama izdvojenih poljoprivrednih gospodarstava, prema uvjetima posebnih propisa. Komunalni otpad biljnog porijekla moguće je individualno kompostirati na dvorištima u stambenim zonama naselja, tako da kompostište bude smješteno u zoni gradnje pomoćnih građevina s izvorom zagađenja

Sukladno Prostornom planu uređenja Općine Kloštar Podravski, na lokaciji Poduzetničke zone „Zapad“ u naselju Budančevica planirano je, osigurati funkcioniranje reciklažnog dvorišta, a u naseljima u kojima se reciklažno dvorište ne nalazi, osigurati funkcioniranje istog posredstvom mobilne jedinice koja se u smislu zakonske regulative smatra reciklažnim dvorištem.

Na lokaciji Poduzetničke zone „Zapad“ u naselju Budančevica planirana je lokacija za reciklažno dvorište za građevni otpad namijenjeno razvrstavanju, mehaničkoj obradi i privremenom skladištenju građevnog otpada s područja Općine, koje se može planirati i na ostalim izdvojenim građevinskim područjima izvan naselja gospodarske namjene, proizvodne i poslovne (I) i (K). Zbrinjavanje azbestnog otpada obavljat će se odlaganjem u kazetu za zbrinjavanje azbestnog otpada u sklopu odlagališta otpada sukladno posebnom propisu koji uređuje odlaganje otpada.

Na lokaciji Poduzetničke zone „Zapad“ u naselju Budančevica planirana je izgradnja kompostane (KO), u sklopu koje je planirano sakupljanje biorazgradivog komunalnog otpada, biootpada te biljnog otpada iz poljoprivrede i šumarstva.

Na lokaciji Poduzetničke zone „Zapad“ u naselju Budančevica planirana je lokacija za odlaganje viška iskopa (VI).

# 4. PLAN GOSPODARENJA OTPADOM OPĆINE KLOŠTAR PODRAVSKI

Na temelju članka 21. stavka 4. Zakona o održivom gospodarenju otpadom („Narodne Novine“, broj 94/13, 73/17, 14/19, 98/19) i članka 32. Statuta Općine Kloštar Podravski („Službeni glasnik Koprivničko – križevačke županije“, broj 6/13), a uz prethodnu suglasnost Upravnog odjela za prostorno uređenje, gradnju, zaštitu okoliša i zaštitu prirode Koprivničko – križevačke županije, KLASA: 351-03/18-01/22, URBROJ: 2137/1-05/05-18-06, od 26. ožujka 2018.god., Općinsko vijeće Općine Kloštar Podravski na 10. sjednici održanoj 28. ožujka 2018.god. donijelo je Plan gospodarenja otpadom Općine Kloštar Podravski za razdoblje 2018. – 2023.god. (Zaključak o usvajanju Plana gospodarenja otpadom Općine Kloštar Podravski za razdoblje od 2018. – 2023.god., KLASA: 351-01/18-01/03, URBROJ: 2137/16-18-20, „Službeni glasnik Koprivničko – križevačke županije“ broj 6/18).

## 4.1. CILJEVI I MJERE IZ PLANA GOSPODARENJA OTPADOM

* **Osnovni ciljevi zakonskih i planskih dokumenata gospodarenja otpadom**
* sprječavanje nastanka otpada, smanjivanje količine otpada i njegovog štetnog utjecaja na okoliš,
* obavljanje sakupljanja, prijevoza, oporabe, zbrinjavanja i drugih djelatnosti u svezi s otpadom, te nadzor nad obavljanjem tih djelatnosti,
* skrb za odlagališta koja su zatvorena.
* **Mjere potrebne za ostvarenje ciljeva plana gospodarenja otpadom**
* provedbu mjera odvojenog sakupljanja otpada i uspostava reciklažnog dvorišta
* edukaciju i jačanje svijesti građana
* saniranje lokacija onečišćenih otpadom
* mjere praćenja stanja okoliša (monitoring) odlagališta otpada
* integriranje sustava gospodarenja otpadom Općine Kloštar Podravski u sustav RCGO

(regionalni centra gospodarenja otpadom) u skladu sa zakonskim propisima.

# 5. ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE KLOŠTAR PODRAVSKI, UKLJUČUJUĆI OSTVARIVANJE CILJEVA

Koncem 2023.g. broj korisnika usluge odvoza otpada u Općini Kloštar Podravski je sljedeći:

* Fizičke osobe (kućanstvo): 847,
* Pravne osobe (nije kućanstvo): 65.

Na kućnom pragu se sakuplja:

Miješani komunalni otpad (MKO) - jednom svaka dva tjedna. Korisnicima su dodijeljeni zeleni spremnici.

Papir - jednom mjesečno. Korisnicima su dodijeljeni plavi spremnici.

Plastika - jednom mjesečno. Korisnicima su dodijeljeni žuti spremnici.

Glomazni otpad - dva puta godišnje.

U općini Kloštar Podravski još se dodatno sakuplja i agro-folija od OPG-a i PG-a četiri puta godišnje na unaprijed određene datume te uz obvezu prethodne najave.

Sakupljanje otpada sa mjesnih groblja i zelenih otoka vrši se prema pozivu od strane stručnih službi Općine Kloštar Podravski.

Tablica 2: Pregled lokacija zelenih otoka na području Općine Kloštar Podravski

|  |  |  |  |  |  |
| --- | --- | --- | --- | --- | --- |
| **Lokacija (mjesto, ulica)** | **Papir** | **Plastika** | **Staklo** | **Tekstil** | **Metal** |
| Trg svete obitelji 14, Kloštar Podravski | 1 x 1.100 L | 1 x 1.100 L | 1 x 1.100 L | 1 x 120 L | 1 x 120 L |
| Mirogojska, Kloštar Podravski | 2 x 1100 L | 2 x 1100 L | - | - | - |
| Kozarevačka 2, Prugovac | 1 x 1.100 L | 1 x 1.100 L | 1 x 1.100 L | 1 x 120 L | 1 x 120 L |
| Vladimira Nazora 2, Budančevica | 1 x 1.100 L | 1 x 1.100 L | 1 x 1.100 L | 1 x 120 L | 1 x 120 L |
| Petra Preradovića 1, Kozarevac | 1 x 1.100 L | 1 x 1.100 L | 1 x 1.100 L | 1 x 120 L | 1 x 120 L |

# 6. PODACI O VRSTAMA I KOLIČINAMA SKUPLJENOG KOMUNALNOG, BIORAZGRADIVOG I DRUGOG ODVOJENO SKUPLJENOG OTPADA TE PODACI O ODLAGANJU NA PODRUČJU OPĆINE KLOŠTAR PODRAVSKI


Pregled količina sakupljenog miješanog komunalnog otpada u 2023. godini te usporedba s prethodnim godinama:

* 2018. godina – 500,82 tona,
* 2019. godina – 338,40 tona,
* 2020. godina – 304,82 tona,
* 2021. godina – 263,84 tona,
* 2022. godina 287,90 tona,
* 2023. godna - 298,74 tona.

Tablica 3: Količine ukupno sakupljenog otpada na području Općine Kloštar Podravski (t)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Količine ukupno sakupljenog otpada na području Općine Kloštar Podravski (t)** | | | | | | | | | | |
| **Vrsta otpada** | **MKO** | **Papir** | **Plastika** | **Staklo** | **Tekstil** | **Metal** | **Glomazni otpad** | **Otpad s groblja** | **Agro folija** | **RD Kloštar Podravski** |
| **Godina** |
| 2018. | 500,82 | 3,06 | 1,50 | 3,49 | 0,00 | 0,00 | 13,48 | 14,19 | 0,00 | 0,00 |
| 2019. | 338,40 | 11,65 | 6,51 | 5,31 | 0,00 | 0,00 | 9,64 | 8,74 | 1,62 | 0,00 |
| 2020. | 304,82 | 23,07 | 4,99 | 6,66 | 0,27 | 0,00 | 15,46 | 31,10 | 5,47 | 0,00 |
| 2021. | 263,84 | 20,37 | 10,73 | 6,24 | 0,61 | 0,00 | 18,56 | 46,62 | 13,26 | 0,00 |
| 2022. | 287,90 | 22,31 | 14,48 | 9,23 | 0,20 | 0,12 | 29,78 | 62,80 | 11,00 | 6,73 |
| 2023. | 298,74 | 20,42 | 17,85 | 9,63 | 0,24 | 0,23 | 16,12 | 37,74 | 7,12 | 36,08 |

Izvor: Izvješće o gospodarenju otpadom za 2023. godinu, Općina Kloštar Podravski, DravaKom d.o.o., veljača 2024.god.



Grafikon 1: Struktura sakupljenog otpada s područja Općine Kloštar Podravski u 2023. godini

Izvor: Izvješće o gospodarenju otpadom za 2023. godinu, Općina Kloštar Podravski, DravaKom d.o.o., veljača 2024.god.

Tablica 4: Količine sakupljenog otpada u reciklažnom dvorištu Kloštar Podravski u 2023. godini koji su predali korisnici s područja Općine

|  |  |
| --- | --- |
| **Vrsta otpada** | **Količina (t)** |
| 08 03 17\* Otpadni tiskarski toneri koji sadrže opasne tvari | 0,013 |
| 15 01 01 Papirna i kartonska ambalaža | 1,101 |
| 15 01 02 Plastična ambalaža | 1,208 |
| 15 01 04 Metalna ambalaža | 0,196 |
| 15 01 07 Staklena ambalaža | 1,829 |
| 15 01 10\* Ambalaža koja sadrži ostatke opasnih tvari ili je onečišćena opasnim tvarima | 0,203 |
| 15 01 11\* Metalna ambalaža koja sadrži opasne krute porozne materijale (npr. Azbest), uključujući prazne spremnike pod tlakom | 0,086 |
| 16 01 03 Otpadne gume | 1,003 |
| 17 06 03\* Ostali izolacijski materijali, koji se sastoje ili sadrže opasne tvari | 0,850 |
| 17 06 05\* Građevinski materijali koji sadrže azbest | 0,700 |
| 17 09 04 Miješani građevinski otpad i otpad od rušenja objekata, koji nije naveden pod 17 09 01\*, 17 09 02\* i 17 09 03\* | 4,750 |
| 20 01 01 Papir i karton | 1,123 |
| 20 01 02 Staklo | 1,690 |
| 20 01 10 Odjeća | 0,150 |
| 20 01 11 Tekstil | 5,221 |
| 20 01 21\* Fluorescentne cijevi i ostali otpad koji sadrži živu | 0,020 |
| 20 01 23 Odbačena oprema koja sadrži klorofluorougljike | 0,520 |
| 20 01 34 Baterije i akumulatori, koji nisu navedeni pod 20 01 33\* | 0,027 |
| 20 01 35 Odbačena električna i elektronička oprema | 3,814 |
| 20 03 07 Glomazni otpad | 8,522 |
| **Ukupno:** | **33,026** |

Izvor: Izvješće o gospodarenju otpadom za 2023. godinu, Općina Kloštar Podravski, DravaKom d.o.o., veljača 2024.god.

U Reciklažnom dvorištu (ED) Općine Kloštar Podravski otpad se počeo skupljati 01.10.2022. godine.

# 7. PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM

## 7.1. SKLADIŠTE NEOPASNOG OTPADA MOLVE

Skladište neopasnog otpada nalazi se na adresi Ulica braće Novakovića 12, Molve. Sukladno dozvoli može se skladištiti dvadeset i šest vrsta neopasnog otpada. Prihvat otpada u skladište započeo je početkom listopada 2019.god. Otpad se skladišti s područja devet jedinica lokalne samouprave Koprivničko – križevačke županije.

## 7.2. RECIKLAŽNO DVORIŠTE

Tijekom 2019.god. Općina Kloštar Podravski započela je izgradnju Reciklažnog dvorišta (RD). Reciklažno dvorište Kloštar Podravski započelo je s radom 01.10.2022.godine.

Reciklažnim dvorištem na području Općine Kloštar Podravski raspolaže KOMUNALNO KP d.o.o.

# 8. MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO – INFORMATIVNE AKTIVNOSTI I AKCIJE PRIKUPLJANJA OTPADA

Mjere za sprječavanje nepropisnog odbacivanja otpada i mjere za uklanjanje odbačenog otpada Koje Općine Kloštar Podravski kontinuirano provodi na svojem području su:

* učestala kontrola komunalnog redarstva stanja spremnika za komunalni otpad na lokacijama kod korisnika usluge i na javnim površinama,
* postava znakova upozorenja o zabrani odbacivanja otpada na lokacijama na kojima dolazi do nepropisnog odbacivanja otpada,
* distribucija informacija o telefonskom broju na koji je moguće prijaviti nepropisno odbacivanje otpada i informacije o načinu postupanja s komunalnim otpadom,
* distribucija letaka o načinu zbrinjavanja otpada putem isporučitelja javne usluge prikupljanja miješanog komunalnog otpada i prikupljanja biorazgradivog komunalnog otpada,
* periodične akcije uklanjanja nepropisano odbačenog otpada.

## 8.1. PROVEDENE IZOBRAZNO – INFORMATIVNE AKTIVNOSTI

Tvrtka Drava Kom izvršila je redovite izobrazno - informativne aktivnosti u školama.

Tako je u prvoj polovici 2023.g. izvršena je edukacija djece u osnovnoj školi u Kloštru Podravskom pod nazivom „Odvajati otpad lako je i jednostavno“.

Kao i svake godine, svim korisnicima podijeljeni su *kalendari odvoza* (dijele se svakih 6 mjeseci) u kojima su ujedno i upute za postupanje s otpadom,

Korisnici se također mogu informirati na našim web stranicama o svim bitnim pitanjima vezano za gospodarenje otpadom.

Tijekom 2023.g. nije upućen niti jedan formalni prigovor.

# 09. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA

Organizirani odvoz kojeg provodi koncesionar Drava Kom d.o.o.

# 10. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA

Uspostavljen je sustav organiziranog, odvojenog skupljanja otpada provedbom sljedećih mjera:

1. Postavljanje zelenih otoka,
2. Uspostava reciklažnog dvorišta,
3. Provođenje kontinuirane edukacije stanovništva Općine.

Na području Općine Kloštar Podravski miješani komunalni otpad se prikuplja putem odvojenih posuda u svakom kućanstvu „na kućnom pragu“.

Osigurana je javna usluga skupljanja i preuzimanja od građana odvojeno sakupljenih sastavnica miješanog komunalnog otpada korištenjem specijalnih vozila na području cijele Općine.

Općina kloštar Podravski uspostavila je i provodi odvojeno prikupljanje posebnih kategorija otpada, otpadnog papira, metala, stakla, plastike te krupnog (glomaznog) otpada. Prakticira se primarna reciklaža, odnosno izdvajanje iskoristivih dijelova otpada na samom mjestu nastajanja gdje stanovnici sami sortiraju otpad u posebne spremnike ili odnose otpad na zelene otoke. Krupni (glomazni) otpad odvozi se 2 puta godišnje.

# 11. PREGLED PROVEDBE AKTIVNOSTI ZA OSTVARIVANJE MJERA PLANA GOSPODARENJA OTPADOM

Tablica 5: Pregled provedbe aktivnosti za ostvarenje mjera Plana gospodarenja otpadom u 2023. godini na području Općine Kloštar Podravski

|  |  |  |  |
| --- | --- | --- | --- |
| **Aktivnost** | **Rok provedbe aktivnosti** | **Izvršenje aktivnosti**  **DA / NE** | **Nositelj aktivnosti** |
| Komposteri | 2023. | DA | Općina Kloštar Podravski, Drava Kom d.o.o. |
| Informiranje i edukacija građana | 2023. | DA | Općina Kloštar Podravski, Drava Kom d.o.o., škola, vrtić, NO |
| Praćenje stanja okoliša (monitoring) | 2023. | DA | Općina Kloštar Podravski |

# 12. ZAKLJUČAK

Sustav gospodarenja otpadom na području općine Kloštar Podravski je uspostavljen. Svrha uspostave sustava bila je osigurati organizirano prikupljanje miješanog komunalnog otpada te poticati korisnike na odvojeno prikupljanje korisnog otpada, odnosno otpada koji se može ponovo oporabiti.

Kroz osiguranje preduvjeta za ispunjenje tih ciljeva Općina Kloštar Podravski i tvrtka Drava Kom d.o.o. zajednički su stvorili preduvjete za kvalitetno pružanje ove javne usluge kako bi ta usluga bila postojana i ekonomski održiva što se ogleda i u uspješnoj uspostavi reciklažnog dvorišta koje će značajno doprinijeti sustavu gospodarenja otpadom na području Općine Kloštar Podravski u smislu uspostave cjelovitog sustava gospodarenja otpadom.

OPĆINA KLOŠTAR PODRAVSKI

OPĆINSKI NAČELNIK

KLASA:351-05/24-01/01

URBROJ:2137-16-01/01-24-01

U Kloštru Podravskom, 22. ožujka 2024.

Općinski načelnik:

Siniša Pavlović